
TRUMPAS PAGRINDIMAS

Komisija 2012 m. spalio mėn. pateikė pasiūlymą dėl teisėkūros procedūra priimamo akto, kuriuo siekiama skatinti biržinių bendrovių nevykdomųjų direktorių pareigas einančių asmenų lyčių pusiausvyrą. Per prieš tai ėjusius metus ES biržinėms bendrovėms buvo suteikta paskutinė savireguliacijos galimybė į valdybos narių pareigas priimti daugiau moterų, kai Komisijos Pirmininko pavaduotoja V. Reding 2011 m. kovo mėn. paragino tas bendroves pasirašyti Europos bendrovės įsipareigojimą dėl moterų skaičiaus valdyboje didinimo. Šį įsipareigojimą Europoje pasirašė tik 24 bendrovės. Atsižvelgiant į tai, kad moterų skaičius bendrovių valdybose ir toliau lieka mažas ir kad tapo aišku, kad savireguliacija nepadėjo pagerinti padėtį per pastaruosius dešimtmečius, atėjo laikas imtis teisėkūros veiksmų.

Taikymo sritis: vykdomieji ir nevykdomieji direktoriai
Nuomonės referentė siūlo visą direktyvą taikyti ir vykdomiesiems ir nevykdomiesiems direktoriams. Direktyvos nuostatos netinkamai netrukdo kasdieniam valdymui, kadangi bendrovės lieka laisvos pasirinkti kandidatus remdamosi kokybe ar kitais susijusiais motyvais. Moterų vykdomųjų direktorių dalis yra ypač maža (2013 m. – 10% palyginti su 17% moterų nevykdomųjų direktorių dalimi). Todėl pagrindiniai direktyvos straipsniai, susiję su atrankos kriterijais, turėtų būti taikomi visiems direktoriams. 

Procedūrų įvairovė

Komisijos pasiūlyme pabrėžiamas ypatingas būdas, kuriuo kandidatai atrenkami užimti valdybos narių pareigas. Ši atranka turėtų būti skaidri, neutrali ir paremta asmens kvalifikacija. Tačiau būdas, kuriuo kandidatai atrenkami užimti valdybos narių pareigas ar į jas paskiriami, ne visada yra panašus į įprastų darbuotojų atrankos procedūrą. Pvz., kai kuriose valstybėse narėse valdybos narius skiria ar renka darbuotojai ar profesinių sąjungų atstovai, kaip, pvz., pagal Vokietijos bendro sutikimo sistemą (vok. Mitbestimmung). Be to, asmens privalumai ne visada būna vienintelis naudojamas kriterijus. Darant galutinį pasirinkimą dėl direktorių įvairių įgūdžių, kompetencijos, pilietybės ar atstovavimo aspektų pusiausvyra gali būti svarbus ar net lemiantis faktorius. Profesinės sąjungos ir įmonės paprašė suteikti daugiau lankstumo pasirenkant skyrimo ar atrankos būdą.

Todėl nuomonės referentė siūlo 4 straipsnio 1 dalyje valstybėms narėms ir bendrovėms suteikti laisvę koreguoti savo atrankos ar skyrimo procedūrą dėmesį teikiant rezultatams. Koregavimas gali būti įvairių formų ir gali būti taikomas skyrimo, įdarbinimo ir atrankos procesams, jei tik jais siekiama, kad biržinių bendrovių valdybose būtų mažiausiai 40% moterų.

Dėmesio skyrimas visam įdarbinimo procesui

Komisijos pasiūlyme dėmesys teikiamas tik atskirai kandidatų į valdybos narių pareigas atrankai. Tačiau valdybos nario įdarbinimo procesas neprasideda atrankos etapu – jis prasideda tuo etapu, kai sudaromas kandidatų, kurių atranka bus daroma, sąrašas. Jei į šį sąrašą neįtraukiama pakankamai sugebėjimų turinčių ir tinkamų moterų, vis dar mažai tikėtina, kad bus atrinkta moteris, net jei atrankos kriterijai yra visiškai neutralūs lyčių požiūriu; 

Todėl nuomonės pranešėja siūlo į bendrovių, kurios neatrinko moterų, nors moterims jose vis dar nepakankamai atstovaujama, ataskaitų teikimo reikalavimus įtraukti kandidatų sąrašą ir reikalauti pateikti informaciją apie moterų skaičių kandidatų sąraše, kriterijus, kurie buvo naudojami pasirenkant kandidatą, ir priemones, kurios jos imsis, kad būtų užtikrinama, kad tolesnių procedūrų metu būtų pakankamai kvalifikuotų ir tinkamų nepakankamai atstovaujamos lyties atstovų.

Ataskaitų teikimo ir paaiškinimo įpareigojimai

Direktyva turėtų būti skirta bendrovėms, kurios nededa pakankamai pastangų ar nepasiekia pakankamų rezultatų skatinant lyčių lygybę savo valdybose. Todėl nuomonės referentė norėtų skirti bendroves, kurios daro pažangą, ir pažangos nedarančias bendroves. Bus reikalaujama, kad visos bendrovės kasmet savo metinėse ataskaitose ir kompetentingoms nacionalinėms institucijoms pateiktų duomenis apie lyčių atstovavimą jų valdybose. Jei bendrovės paskiria asmenį, kuris priklauso dominuojančiai lyčiai, joms taikomi atskleidimo, ataskaitų teikimo ir paaiškinimo įpareigojimai sugriežtinami. Jos turės atskleisti atrankos sąrašo kandidatų lytį ir priežastis ir kriterijus, kuriais remiantis buvo pasirinktas dominuojančios lyties kandidatas, taip pat pateikti priemones, kuriomis užtikrinama didesnė lyčių pusiausvyra sudarant kandidatų sąrašą ir padidinamos galimybės skirti nepakankamai atstovaujamos lyties direktorių ateityje. 

Sustabdymo sąlyga

Komisijos pasiūlymu siekiama išvengti kirtimosi su esamomis nacionalinėmis priemonėmis, kurių imtasi siekiant padidinti lyčių įvairovę valdybose. Nuomonės referentė siūlo išsaugoti valstybių narių galimybes sustabdyti kai kurių svarbiausių direktyvos straipsnių taikymą. Jei valstybė narė mano, kad savanoriškomis ar kitomis priemonėmis taip pat bus pasiekti direktyvos tikslai, jai turėtų būti suteikta laisvė nustatyti, ar tai tiesa. Tačiau ji siūlo sustiprinti galimybę užtikrinti, kad nacionalinė politika būtų taip pat veiksminga siekiant šios direktyvos 40% tikslą. Tuo tikslu sustabdymas turėtų būti leidžiamas su sąlyga, kad jį patvirtina Komisija. Be to, jei iki 2017 m. nebus pasiektas 30% moterų atstovavimo valdybose dalies tarpinis tikslas, direktyva automatiškai įsigalios toje valstybėje narėje.

Sankcijos ir paskatos

Nuomonės referentė sutinka su Komisijos požiūriu, kad valstybėms narėms būtų suteikiama pagrindinė atsakomybė nustatyti efektyvias, proporcingas ir atgrasančias sankcijas. Tačiau gali būti sukurta papildomų paskatų. Valstybėms narėms turėtų būti leidžiama skatinti įmones nustatant, kad 40% tikslo įgyvendinimas būtų vienas iš ES institucijose vykdomose viešojo pirkimo procedūrose taikomų sutarties sudarymo kriterijų. Be to, ES institucijos turėtų rodyti pavyzdį viešojo pirkimo sutartis sudarydamos tik su bendrovėmis, kurios pasiekė 40% tikslą. Atitiktis direktyvai (kuri neturi būti painiojama su galutiniu tikslu) turėtų būti sąlyga gaunant ES lėšas.

Or. <Original>{EN}en</Original>
</Amend>
<Amend>Pakeitimas

<NumAm>12</NumAm>
<DocAmend>Pasiūlymas dėl direktyvos</DocAmend>
<Article>24 konstatuojamoji dalis</Article>
	

	Komisijos siūlomas tekstas
	Pakeitimas

	(24) kaip būtų nustatomas tikslą atitinkantis nevykdomųjų direktorių vietų skaičius, bus aptarta atskirai, nes daugeliu atvejų dėl valdybos narių skaičiaus lygiai 40 proc. pasiekti neįmanoma matematiškai – ši dalis gali būti arba didesnė, arba mažesnė. Todėl tam, kad būtų tenkinamas nustatytas tikslas, valdybos narių skaičius turėtų kiek įmanoma priartėti prie 40 proc. Kita vertus, siekiant išvengti pirmiau dominavusios lyties asmenų diskriminacijos, biržinės bendrovės neturėtų būti įpareigojamos skirti nepakankamai atstovaujamos lyties asmenis į pusę ar daugiau nevykdomųjų direktorių vietų. Pavyzdžiui, valdyboje, kurioje yra trys ar keturi nevykdomieji direktoriai, bent vienas iš jų turėtų būti nepakankamai atstovaujamos lyties asmuo, atitinkamai bent du – valdyboje, kurioje yra penki ar šeši nevykdomieji direktoriai, ir bent trys – valdyboje, kurioje yra septyni ar aštuoni nevykdomieji direktoriai;
	(24) kaip būtų nustatomas tikslą atitinkantis nevykdomųjų direktorių vietų skaičius, bus aptarta atskirai, nes daugeliu atvejų dėl valdybos narių skaičiaus lygiai 40 proc. pasiekti neįmanoma matematiškai – ši dalis gali būti arba didesnė, arba mažesnė. Todėl tam, kad būtų tenkinamas nustatytas tikslas, valdybos narių skaičius turėtų kiek įmanoma priartėti prie 40 proc. Kita vertus, siekiant išvengti pirmiau dominavusios lyties asmenų diskriminacijos, biržinės bendrovės neturėtų būti įpareigojamos skirti nepakankamai atstovaujamos lyties asmenis į daugiau nei pusę nevykdomųjų direktorių vietų. Pavyzdžiui, valdyboje, kurioje yra trys nevykdomieji direktoriai, bent vienas iš jų turėtų būti nepakankamai atstovaujamos lyties asmuo, atitinkamai bent du – valdyboje, kurioje yra keturi, penki ar šeši nevykdomieji direktoriai, ir bent trys – valdyboje, kurioje yra septyni ar aštuoni nevykdomieji direktoriai;


Or. <Original>{EN}en</Original>
</Amend>
<Amend>Pakeitimas

<NumAm>13</NumAm>
<DocAmend>Pasiūlymas dėl direktyvos</DocAmend>
<Article>26 konstatuojamoji dalis</Article>
	

	Komisijos siūlomas tekstas
	Pakeitimas

	(26) laikydamosi šios Teisingumo Teismo praktikos, valstybės narės turėtų užtikrinti, kad geriausios kvalifikacijos kandidatai į nevykdomųjų direktorių pareigas būtų atrenkami vadovaujantis lyginamąja kiekvieno kandidato kvalifikacijos analize, grindžiama iš anksto nustatytais, aiškiais, neutraliai ir nedviprasmiškai suformuluotais kriterijais. Bendrovėse taikomi atrankos kriterijai galėtų būti, pavyzdžiui, profesinė vadovavimo ir (arba) priežiūros patirtis, konkrečios srities, kaip antai finansų, kontrolės ar žmogiškųjų išteklių valdymo, žinios, lyderio savybės, bendravimo įgūdžiai bei ryšių palaikymo gebėjimai. Pirmumas nepakankamai atstovaujamos lyties kandidatui turėtų būti teikiamas tuo atveju, jei jo kvalifikacija – tinkamumas, kompetencija ir profesiniai rezultatai – yra tokia pati kaip kitos lyties kandidato ir jei objektyvus vertinimas, kuriame atsižvelgiama į visus atskiriems kandidatams taikomus kriterijus, nėra palankesnis kitos lyties kandidatui;
	(26) laikydamosi Europos Sąjungos pagrindinių teisių chartijos 23 straipsnio ir, kai taikytina, susijusios teismo praktikos valstybės narės turėtų užtikrinti savo įdarbinimo, atrankos ir skyrimo procedūrų skaidrumą, tuo pat metu gerbiant privatų gyvenimą tvarkant asmens duomenis, kaip pripažinta chartijos 7 ir 8 straipsniuose. Bendrovėse taikomi atrankos kriterijai galėtų būti, pavyzdžiui, profesinė vadovavimo ir (arba) priežiūros patirtis, konkrečios srities, kaip antai finansų, kontrolės ar žmogiškųjų išteklių valdymo, žinios, lyderio savybės, bendravimo įgūdžiai bei ryšių palaikymo gebėjimai. Pirmumas nepakankamai atstovaujamos lyties kandidatui turėtų būti teikiamas tuo atveju, jei jo kvalifikacija yra mažiausiai tokia pati kaip kitos lyties kandidato. Valstybės narės turėtų užtikrinti, kad direktyvos pagrindinio tikslo nepasiekusios bendrovės pateiktų papildomą informaciją apie savo įdarbinimo, atrankos ir skyrimo politiką ir visų pirma pateiktų konkrečius lyčių pusiausvyros jų valdybose gerinimo planus;


Or. <Original>{EN}en</Original>
</Amend>
<Amend>Pakeitimas

<NumAm>14</NumAm>
<DocAmend>Pasiūlymas dėl direktyvos</DocAmend>
<Article>27 konstatuojamoji dalis</Article>
	

	Komisijos siūlomas tekstas
	Pakeitimas

	(27) įvairiose valstybėse narėse bei įvairiose bendrovėse taip pat taikomi skirtingi direktorių įdarbinimo ir skyrimo metodai. Gali būti atrenkami išankstiniai kandidatai, kuriuos skyrimo komitetas pristato akcininkų susirinkime, taip pat direktoriai gali būti skiriami tiesiogiai atskirų akcininkų arba balsavimu akcininkų susirinkime dėl atskirų kandidatų arba kandidatų sąrašų. Reikalavimai dėl kandidatų atrankos turi būti įgyvendinami tinkamu atrankos procedūros etapu, kuris priklauso nuo nacionalinės teisės nuostatų ir atitinkamų biržinių bendrovių įstatų. Šioje srityje direktyva nustatomi būtinieji atrankos procedūrų suderinimo reikalavimai, kad siekiant geresnės lyčių pusiausvyros biržinių bendrovių valdybose būtų galima taikyti Teisingumo Teismo praktikoje nustatytas sąlygas;
	(27) įvairiose valstybėse narėse bei įvairiose bendrovėse taip pat taikomi skirtingi direktorių įdarbinimo ir skyrimo metodai. Gali būti atrenkami išankstiniai kandidatai, kuriuos skyrimo komitetas pristato akcininkų susirinkime, taip pat direktoriai gali būti skiriami tiesiogiai atskirų akcininkų arba balsavimu akcininkų susirinkime dėl atskirų kandidatų arba kandidatų sąrašų. Todėl šioje teisėkūros priemonėje gerbiama atrankos procedūrų įvairovė, bet reikalaujama, kad būtų pasiektas tikslas padidinti moterų skaičių valdybose. Reikalavimai dėl kandidatų atrankos turi būti įgyvendinami tinkamu atrankos procedūros etapu, kuris priklauso nuo nacionalinės teisės nuostatų ir atitinkamų biržinių bendrovių įstatų. Šioje srityje direktyvoje leidžiama atrankos procedūrų įvairovė siekiant geresnės lyčių pusiausvyros biržinių bendrovių valdybose;


Or. <Original>{EN}en</Original>
</Amend>
<Amend>Pakeitimas

<NumAm>15</NumAm>
<DocAmend>Pasiūlymas dėl direktyvos</DocAmend>
<Article>28 konstatuojamoji dalis</Article>
	

	Komisijos siūlomas tekstas
	Pakeitimas

	(28) šios direktyvos tikslas – gerinti biržinių bendrovių direktorių pareigas einančių asmenų lyčių pusiausvyrą ir taip padėti įgyvendinti vienodo požiūrio į moteris ir vyrus principą, kuris Sąjungoje yra pripažįstamas kaip pagrindinė teisė. Todėl biržinės bendrovės turėtų būti įpareigotos nelaimėjusio kandidato prašymu pateikti ne tik kvalifikacijos kriterijus, kuriais vadovaujantis buvo vykdoma atranka, bet ir objektyvų lyginamąjį šių kriterijų atitikties vertinimą bei, tam tikrais atvejais, argumentus, dėl kurių palankiau buvo įvertintas kitos lyties, kuri nėra atstovaujama nepakankamai, kandidatas. Šie Chartijos 7 ir 8 straipsniuose pripažintos teisės į privataus gyvenimo apsaugą tvarkant asmens duomenis apribojimai ir biržinių bendrovių įpareigojimas paprašius pateikti tokią informaciją nelaimėjusiam kandidatui yra būtini ir, kaip reikalauja proporcingumo principas, atitinka pripažįstamus bendro intereso tikslus; Todėl jie atitinka Chartijos 52 straipsnio 1 dalyje nustatytus reikalavimus tokiems apribojimams ir šios srities Teisingumo Teismo praktiką;
	(28) šios direktyvos tikslas – gerinti biržinių bendrovių direktorių pareigas einančių asmenų lyčių pusiausvyrą ir taip padėti įgyvendinti vienodo požiūrio į moteris ir vyrus principą, kuris Sąjungoje yra pripažįstamas kaip pagrindinė teisė. Todėl biržinės bendrovės turėtų būti įpareigotos nelaimėjusiam kandidatui pateikti ne tik kvalifikacijos kriterijus, kuriais vadovaujantis buvo vykdoma atranka, bet ir objektyvų lyginamąjį šių kriterijų atitikties vertinimą bei, tam tikrais atvejais, argumentus, dėl kurių palankiau buvo įvertintas kitos lyties, kuri nėra atstovaujama nepakankamai, kandidatas. Šie Chartijos 7 ir 8 straipsniuose pripažintos teisės į privataus gyvenimo apsaugą tvarkant asmens duomenis apribojimai ir biržinių bendrovių įpareigojimas pateikti tokią informaciją nelaimėjusiam kandidatui yra būtini ir, kaip reikalauja proporcingumo principas, atitinka pripažįstamus bendro intereso tikslus; Todėl jie atitinka Chartijos 52 straipsnio 1 dalyje nustatytus reikalavimus tokiems apribojimams ir šios srities Teisingumo Teismo praktiką;


Or. <Original>{EN}en</Original>
</Amend>
<Amend>Pakeitimas

<NumAm>16</NumAm>
<DocAmend>Pasiūlymas dėl direktyvos</DocAmend>
<Article>30 konstatuojamoji dalis</Article>
	

	Komisijos siūlomas tekstas
	Pakeitimas

	(30) už šios direktyvos nesilaikymą valstybės narės turėtų numatyti veiksmingas, proporcingas ir atgrasomas sankcijas, kurios, be kita ko, gali apimti administracines baudas ir teismo sprendimą, kuriuo nevykdomojo direktoriaus paskyrimas ar išrinkimas pažeidžiant nacionalinės teisės nuostatas, priimtas pagal direktyvos 4 straipsnio 1 dalį, pripažįstamas negaliojančiu arba panaikinamas;
	(30) už šios direktyvos nesilaikymą valstybės narės turėtų numatyti veiksmingas, proporcingas ir atgrasomas sankcijas, kurios, be kita ko, gali apimti administracines baudas, ribotas galimybes ar draudimą gauti ES finansavimą ir teismo sprendimą, kuriuo nevykdomojo direktoriaus paskyrimas ar išrinkimas pažeidžiant nacionalinės teisės nuostatas, priimtas pagal direktyvos 4 straipsnio 1 dalį, pripažįstamas negaliojančiu arba panaikinamas; Bendrovių teisė dalyvauti ES institucijų konkursuose priklauso nuo to, ar pasiektas4 straipsnio 1 dalies tikslas. Valstybės narės gali nustatyti sąlygą, kad 4 straipsnio 1 dalyje nustatyto tikslo įgyvendinimas būtų vienas iš viešojo pirkimo sutarčių sudarymo kriterijų;


Or. <Original>{EN}en</Original>
</Amend>
<Amend>Pakeitimas

<NumAm>17</NumAm>
<DocAmend>Pasiūlymas dėl direktyvos</DocAmend>
<Article>31 konstatuojamoji dalis</Article>
	

	Komisijos siūlomas tekstas
	Pakeitimas

	(31) nepakankamai atstovaujamos lyties kandidatų skaičius tiesiogiai priklauso nuo bendrovės darbuotojų lyčių pasiskirstymo, todėl valstybės narės gali nustatyti, kad tais atvejais, kai nepakankamai atstovaujamos lyties darbuotojų atitinkamoje bendrovėje yra mažiau kaip 10 proc., laikytis šioje direktyvoje nustatyto tikslo jos neprivalo;
	Išbraukta.


Or. <Original>{EN}en</Original>
</Amend>
<Amend>Pakeitimas

<NumAm>18</NumAm>
<DocAmend>Pasiūlymas dėl direktyvos</DocAmend>
<Article>32 konstatuojamoji dalis</Article>
	

	Komisijos siūlomas tekstas
	Pakeitimas

	(32) kadangi biržinės bendrovės turėtų stengtis, kad daugiau nepakankamai atstovaujamos lyties asmenų eitų su sprendimų priėmimu susijusias pareigas, valstybės narės gali nustatyti, kad šios direktyvos tikslas laikomas įgyvendintu, jei biržinės bendrovės gali pateikti duomenis, kad nepakankamai atstovaujamos lyties asmenys eina bent trečdalį visų direktorių pareigų, nesvarbu, vykdomųjų ar nevykdomųjų;
	(32) Kadangi vykdomųjų direktorių pareigas užimančių moterų procentinė dalis yra dar mažesnė, turėtų būti sukurta papildomų paskatų, kad būtų padidintas vykdomųjų direktorių pareigas užimančių moterų skaičius. , valstybės narės gali nustatyti, kad šios direktyvos tikslas laikomas įgyvendintu, jei biržinės bendrovės gali pateikti duomenis, kad nepakankamai atstovaujamos lyties direktoriai eina bent trečdalį visų direktorių pareigų, su sąlyga, kad bent vienas iš vykdomųjų direktorių būtų nepakankamai atstovaujamos lyties;


Or. <Original>{EN}en</Original>
</Amend>
<Amend>Pakeitimas

<NumAm>19</NumAm>
<DocAmend>Pasiūlymas dėl direktyvos</DocAmend>
<Article>33 konstatuojamoji dalis</Article>
	

	Komisijos siūlomas tekstas
	Pakeitimas

	(33) be to, siekiant pagerinti kasdienio valdymo funkcijas vykdančių direktorių lyčių pusiausvyrą, be šių nevykdomiesiems direktoriams skirtų priemonių, atskiros biržinės bendrovės turėtų prisiimti konkrečius įsipareigojimus užtikrinti tinkamą lyčių atstovavimą vykdomųjų direktorių lygmeniu, kurie turėtų būti įvykdyti ne vėliau kaip iki 2020 m. sausio 1 d. Tokiais įsipareigojimais turėtų būti siekiama juntamos pažangos konkrečioje bendrovėje užtikrinant geresnę lyčių pusiausvyrą;
	(33) be to, siekiant pagerinti kasdienio valdymo funkcijas vykdančių direktorių lyčių pusiausvyrą, be šių nevykdomiesiems direktoriams skirtų priemonių, atskiros biržinės bendrovės turėtų prisiimti konkrečius įsipareigojimus užtikrinti geresnę lyčių atstovavimo vykdomųjų direktorių lygmeniu pusiausvyrą, kurie turėtų būti įvykdyti ne vėliau kaip iki 2020 m. sausio 1 d., o biržinių bendrovių, kurios yra valstybinės įmonės, atveju – iki 2018 m. sausio 1 d. Tokiais įsipareigojimais turėtų būti siekiama juntamos pažangos konkrečioje bendrovėje užtikrinant geresnę lyčių pusiausvyrą;


Or. <Original>{EN}en</Original>
</Amend>
<Amend>Pakeitimas

<NumAm>20</NumAm>
<DocAmend>Pasiūlymas dėl direktyvos</DocAmend>
<Article>35 konstatuojamoji dalis</Article>
	

	Komisijos siūlomas tekstas
	Pakeitimas

	(35) gali būti, kad priemonių proporcingesniam moterų ir vyrų atstovavimui bendrovių valdybose užtikrinti valstybės narės ėmėsi dar prieš įsigaliojant šiai direktyvai. Tokioms valstybėms narėms turėtų būti suteikiama galimybė toliau taikyti tas priemones, o ne skyrimo procedūroms taikytinus reikalavimus, jei jos įrodo, kad šios priemonės tokios pat veiksmingos užtikrinant, kad ne vėliau kaip iki 2020 m. sausio 1 d. (o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.) nepakankamai atstovaujamos lyties asmenys sudarytų bent 40 proc. biržinių bendrovių nevykdomųjų direktorių;
	(35) gali būti, kad priemonių proporcingesniam moterų ir vyrų atstovavimui bendrovių valdybose užtikrinti valstybės narės ėmėsi dar prieš įsigaliojant šiai direktyvai. Tokioms valstybėms narėms turėtų būti suteikiama galimybė toliau taikyti tas priemones, o ne skyrimo procedūroms taikytinus reikalavimus, jei jos įrodo, kad šios priemonės tokios pat veiksmingos užtikrinant, kad ne vėliau kaip iki 2020 m. sausio 1 d. (o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.) nepakankamai atstovaujamos lyties asmenys sudarytų bent 40 proc. biržinių bendrovių nevykdomųjų direktorių; Komisija turėtų įvertinti, ar valstybių narių priemonės yra pakankamos, kad būtų pasiektas norimas rezultatas, ir remdamasi tuo įvertinimu nuspręsti, ar atitinkamų direktyvos straipsnių galiojimas gali būti sustabdomas siekiant išvengti trukdymo nacionalinėms priemonėms;


Or. <Original>{EN}en</Original>
</Amend>
<Amend>Pakeitimas

<NumAm>21</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 dalis</Article>
	

	Komisijos siūlomas tekstas
	Pakeitimas

	Šia direktyva nustatomos priemonės užtikrinti geresnei moterų ir vyrų pusiausvyrai biržinių bendrovių nevykdomųjų direktorių lygmeniu – jomis siekiama pagreitinti šį procesą, tačiau bendrovėms suteikiama pakankamai laiko pasirengti jų įgyvendinimui.
	Šia direktyva nustatomos priemonės užtikrinti geresnei moterų ir vyrų pusiausvyrai biržinių bendrovių direktorių lygmeniu – jomis siekiama pagreitinti šį procesą, tačiau bendrovėms suteikiama pakankamai laiko pasirengti jų įgyvendinimui.


Or. <Original>{EN}en</Original>
</Amend>
<Amend>Pakeitimas

<NumAm>22</NumAm>
<DocAmend>Pasiūlymas dėl direktyvos</DocAmend>
<Article>4 straipsnio antraštinė dalis</Article>
	

	Komisijos siūlomas tekstas
	Pakeitimas

	Tikslai nevykdomiesiems direktoriams
	Tikslai, susiję su direktoriais


Or. <Original>{EN}en</Original>
</Amend>
<Amend>Pakeitimas

<NumAm>23</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 1 dalis</Article>
	

	Komisijos siūlomas tekstas
	Pakeitimas

	1. Valstybės narės užtikrina, kad biržinės bendrovės, kurių valdybose nevykdomųjų direktorių pareigas einančių nepakankamai atstovaujamos lyties asmenų yra mažiau kaip 40 proc., į šias pareigas skirtų vadovaudamosi lyginamąja kiekvieno kandidato kvalifikacijos analize ir taikydamos iš anksto nustatytus, aiškius, neutraliai ir nedviprasmiškai suformuluotus kriterijus, kad nustatytą procentinį tikslą pasiektų ne vėliau kaip iki 2020 m. sausio 1 d., o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.
	1. Valstybės narės užtikrina, kad biržinės bendrovės, kurių valdybose direktorių pareigas einančių nepakankamai atstovaujamos lyties asmenų yra mažiau kaip 40 proc., koreguoja savo įdarbinimo, atrankos ir skyrimo procedūras, kad nustatytą procentinį tikslą pasiektų ne vėliau kaip iki 2020 m. sausio 1 d., o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.

	
	Į tas procedūras, be kita ko, gali būti įtraukta atranka, paremta lyginamąja kiekvieno kandidato kvalifikacijos analize, taikant iš anksto nustatytus, aiškius, neutraliai ir nedviprasmiškai suformuluotus kriterijus.

	
	Nepriklausomai nuo pasiriktos procedūros, koregavimu siekiama nustatytą procentinį tikslą pasiektų ne vėliau kaip iki 2020 m. sausio 1 d., o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.


Or. <Original>{EN}en</Original>
<TitreJust>Pagrindimas</TitreJust>
Atranka į bendrovių valdybas daroma ne tik remiantis lyginamąja analize.

 EE valstybėse narėse praktika skiriasi ir greta kvalifikacijos sprendžiami ir tokie klausimai, kaip atstovavimas. Procedūros būna įvairios, be kita ko, įdarbinimas, atrankos komitetų vykdoma išankstinė atranka ar rinkimai darbuotojų atstovų atveju. Direktyvoje turi būti gerbiama ši procedūrų įvairovė ir į ją turi būti atsižvelgiama, tuo pat metu susitelkiant ties trokštamu tikslu.

</Amend>
<Amend>Pakeitimas

<NumAm>24</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 2 dalis</Article>
	

	Komisijos siūlomas tekstas
	Pakeitimas

	2. Nevykdomųjų direktorių pareigybių skaičius, reikalingas šio straipsnio 1 dalyje nustatytam tikslui pasiekti – tai skaičius, kuo artimesnis 40 proc., tačiau neviršijantis 49 proc.
	2. Direktorių pareigybių skaičius, reikalingas šio straipsnio 1 dalyje nustatytam tikslui pasiekti – tai skaičius, kuo artimesnis 40 proc., tačiau neviršijantis 49 proc.


Or. <Original>{EN}en</Original>
</Amend>
<Amend>Pakeitimas

<NumAm>25</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 3 dalis</Article>
	

	Komisijos siūlomas tekstas
	Pakeitimas

	3. Kad pasiektų šio straipsnio 1 dalyje nustatytą tikslą, valstybės narės užtikrina, kad nevykdomųjų direktorių atrankoje, vertinant kandidatų tinkamumą, kompetenciją ir profesinės veiklos rezultatus, pirmumas būtų teikiamas nepakankamai atstovaujamos lyties kandidatui, jei jo kvalifikacija yra tokia pati kaip kitos lyties kandidato, išskyrus tuos atvejus, kai objektyvus vertinimas, kuriame atsižvelgiama į visus atskiriems kandidatams taikomus kriterijus, yra palankesnis kitos lyties kandidatui.
	3. Kad pasiektų šio straipsnio 1 dalyje nustatytą tikslą ir laikydamosi Europos Sąjungos pagrindinių teisių chartijos 23 straipsnio 2 dalies, valstybės narės užtikrina, kad įdarbinant, atrenkant ir skiriant direktorius pirmumas būtų teikiamas nepakankamai atstovaujamos lyties kandidatui, nebent objektyvus vertinimas, kuriame atsižvelgiama į visus kriterijus, yra palankesnis kitos lyties kandidatui.

	
	Kompetencija paremtos atrankos procedūros atveju pirmenybė teikiama nepakankamai atstovaujamos lyties kandidatui tais atvejais, kai to kandidato kvalifikacija tinkamumo, kompetencijos ir profesinės veiklos rezultatų požiūriu yra mažiausiai tokia pati kaip kitos lyties kandidato. 


Or. <Original>{EN}en</Original>
</Amend>
<Amend>Pakeitimas

<NumAm>26</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 4 dalis</Article>
	

	Komisijos siūlomas tekstas
	Pakeitimas

	4. Valstybės narės užtikrina, kad biržinės bendrovės būtų įpareigotos nelaimėjusio kandidato prašymu atskleisti kvalifikacijos kriterijus, kuriais vadovaujantis buvo vykdoma atranka, ir objektyvų lyginamąjį šių kriterijų atitikties vertinimą bei, tam tikrais atvejais, argumentus, dėl kurių palankiau buvo įvertintas kitos lyties kandidatas.
	4. Valstybės narės užtikrina, kad biržinės bendrovės būtų įpareigotos nelaimėjusiam kandidatui atskleisti kandidatų sąraše buvusių kandidatų skaičių ir lytį, gerbiant jų anonimiškumą pagal ES teisės aktus dėl duomenų apsaugos, kvalifikacijos kriterijus, kuriais vadovaujantis buvo vykdoma atranka ar skyrimas, ir objektyvų lyginamąjį šių kriterijų atitikties vertinimą bei, tam tikrais atvejais, argumentus, dėl kurių palankiau buvo įvertintas kitos lyties kandidatas.


Or. <Original>{EN}en</Original>
</Amend>
<Amend>Pakeitimas

<NumAm>27</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 4 a dalis (nauja)</Article>
	

	Komisijos siūlomas tekstas
	Pakeitimas

	
	4a. Valstybės narės užtikrina, kad reikalavimai dėl kandidatų atrankos būtų įgyvendinami tinkamu atrankos procedūros etapu, kuris priklauso nuo nacionalinės teisės nuostatų ir atitinkamų biržinių bendrovių įstatų.


Or. <Original>{EN}en</Original>
</Amend>
<Amend>Pakeitimas

<NumAm>28</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 6 dalis</Article>
	

	Komisijos siūlomas tekstas
	Pakeitimas

	6. Valstybės narės gali nustatyti, kad tais atvejais, kai nepakankamai atstovaujamos lyties darbuotojų bendrovėje yra mažiau kaip 10 proc., šio straipsnio 1 dalyje nustatytas tikslas jai netaikomas.
	Išbraukta.


Or. <Original>{EN}en</Original>
</Amend>
<Amend>Pakeitimas

<NumAm>29</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 7 dalis</Article>
	

	Komisijos siūlomas tekstas
	Pakeitimas

	7. Valstybės narės gali nustatyti, kad šio straipsnio 1 dalyje nustatytas tikslas laikomas pasiektu, jei biržinės bendrovės gali pateikti duomenis, kad nepakankamai atstovaujamos lyties asmenys eina bent trečdalį visų direktorių pareigų, nesvarbu, vykdomųjų ar nevykdomųjų.
	7. Valstybės narės gali nustatyti, kad šio straipsnio 1 dalyje nustatytas tikslas laikomas pasiektu, jei biržinės bendrovės gali pateikti duomenis, kad nepakankamai atstovaujamos lyties asmenys eina bent trečdalį visų direktorių pareigų, su sąlyga, kad bent vienas iš šių direktorių eitų vykdomojo direktoriaus pareigas.


Or. <Original>{EN}en</Original>
</Amend>
<Amend>Pakeitimas

<NumAm>30</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 1 dalis</Article>
	

	Komisijos siūlomas tekstas
	Pakeitimas

	1. Valstybės narės užtikrina, kad biržinės bendrovės prisiimtų individualius įsipareigojimus užtikrinti tinkamą vykdomųjų direktorių pareigas einančių asmenų lyčių atstovavimą ne vėliau kaip iki 2020 m. sausio 1 d., o biržinės bendrovės, kurios yra valstybinės įmonės – ne vėliau kaip iki 2018 m. sausio 1 d.
	1. Valstybės narės užtikrina, kad biržinės bendrovės prisiimtų individualius įsipareigojimus užtikrinti tinkamą vykdomųjų direktorių pareigas einančių asmenų lyčių atstovavimą ne vėliau kaip iki 2020 m. sausio 1 d., o biržinės bendrovės, kurios yra valstybinės įmonės – ne vėliau kaip iki 2018 m. sausio 1 d.

	
	Tokiais įsipareigojimais siekiama juntamos pažangos užtikrinant geresnę lyčių pusiausvyrą.


Or. <Original>{EN}en</Original>
</Amend>
<Amend>Pakeitimas

<NumAm>31</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 2 dalis</Article>
	

	Komisijos siūlomas tekstas
	Pakeitimas

	2. Valstybės narės reikalauja iš biržinių bendrovių nuo [dveji metai po direktyvos priėmimo] kartą per metus teikti kompetentingoms nacionalinėms institucijoms informaciją apie lyčių atstovavimą savo valdybose (nurodant nevykdomųjų ir vykdomųjų direktorių duomenis) ir apie priemones, kurių jos ėmėsi 4 straipsnio 1 dalyje ir šio straipsnio 1 dalyje nustatytiems tikslams pasiekti, ir tinkamai bei aiškiai paskelbti šią informaciją savo interneto svetainėje.
	2.Valstybės narės reikalauja iš biržinių bendrovių nuo [dveji metai po direktyvos priėmimo] kartą per metus kompetentingoms nacionalinėms institucijoms teikti ir savo metinėse ataskaitose skelbti informaciją apie lyčių atstovavimą savo valdybose (nurodant nevykdomųjų ir vykdomųjų direktorių duomenis), apie padarytą pažangą ir priemones, kurių jos ėmėsi 4 straipsnio 1 dalyje ir šio straipsnio 1 dalyje nustatytiems tikslams pasiekti, ir, kai taikytina, apie visų atitinkamu laikotarpiu paskirtų direktorių lytį ir tinkamai bei viešai paskelbti šią informaciją savo interneto svetainėje.


Or. <Original>{EN}en</Original>
</Amend>
<Amend>Pakeitimas

<NumAm>32</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 3 dalis</Article>
	

	Komisijos siūlomas tekstas
	Pakeitimas

	3. Jei biržinė bendrovė neįgyvendino 4 straipsnio 1 dalyje nustatytų reikalavimų ar savo individualių įsipareigojimų pagal šio straipsnio 1 dalį, teikdama šio straipsnio 2 dalyje nurodytą informaciją, ji turi nurodyti priežastis, dėl kurių neįgyvendino šių tikslų ir įsipareigojimų, ir pateikti priemonių, kurių jau ėmėsi ar ketina imtis ateityje tikslams ar įsipareigojimams įvykdyti, aprašymą.
	3. Jei biržinė bendrovė neįgyvendino 4 straipsnio 1 ir 7 dalyse nustatytų reikalavimų ir savo individualių įsipareigojimų pagal šio straipsnio 1 dalį, teikdama šio straipsnio 2 dalyje nurodytą informaciją, ji turi nurodyti priežastis, dėl kurių neįgyvendino šių tikslų ir įsipareigojimų, ir pateikti priemonių, kurių jau ėmėsi ar ketina imtis ateityje tikslams ar įsipareigojimams įvykdyti, aprašymą.

	
	Jei biržinė bendrovė, kuriai taikoma 5 straipsnio 3 dalis, neįtraukia mažiausiai 33% nepakankamai atstovaujamos lyties kandidatų į kandidatų eiti valdybos nario pareigas sąrašą, ji savo metinėje ataskaitoje pateikia priemones, kurių imamasi, kad to neįvyktų per atrankos procedūras ateityje.

	
	Jei biržinė bendrovė, kuriai taikoma 5 straipsnio 3 dalis, ataskaitiniais metais pasirinko dominuojančios lyties kandidatą, ji apie tai praneša savo metinėje ataskaitoje ir pateikia priežastis, dėl kurių buvo pasirinktas šis kandidatas. Taip pat pridedamas priemonių, kurių imamasi siekiant užtikrinti, kad skyrimais ateityje bus prisidedama siekiant 4 straipsnio 1 dalies tikslo, aprašymas.


Or. <Original>{EN}en</Original>
</Amend>
<Amend>Pakeitimas

<NumAm>33</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 4 dalis</Article>
	

	Komisijos siūlomas tekstas
	Pakeitimas

	4. Valstybės narės imasi reikiamų priemonių užtikrinti, kad institucija ar institucijos, paskirtos pagal 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija)35 20 straipsnį, būtų kompetentingos skatinti, nagrinėti, stebėti ir remti lyčių pusiausvyrą biržinių bendrovių valdybose.
	4. Valstybės narės imasi reikiamų priemonių užtikrinti, kad institucija ar institucijos, paskirtos pagal 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) 20 straipsnį, būtų kompetentingos ir turėtų pakankamai išteklių skatinti, nagrinėti, stebėti ir remti lyčių pusiausvyrą biržinių bendrovių valdybose.


Or. <Original>{EN}en</Original>
</Amend>
<Amend>Pakeitimas

<NumAm>34</NumAm>
<DocAmend>Pasiūlymas dėl direktyvos</DocAmend>
<Article>6 straipsnio 2 dalies b a punktas (naujas)</Article>
	

	Komisijos siūlomas tekstas
	Pakeitimas

	
	ba) Valstybės narės gali nustatyti, kad 4 straipsnio 1 dalyje nustatyto tikslo įgyvendinimas būtų vienas iš viešojo pirkimo sutarčių sudarymo kriterijų.


Or. <Original>{EN}en</Original>
</Amend>
<Amend>Pakeitimas

<NumAm>35</NumAm>
<DocAmend>Pasiūlymas dėl direktyvos</DocAmend>
<Article>6 straipsnio 2 a dalis (nauja)</Article>
	

	Komisijos siūlomas tekstas
	Pakeitimas

	
	2a. ES institucijos gali įgyvendinti papildomas paskatas skatinti laikytis šios direktyvos, pvz., nustatyti, kad 4 straipsnio 1 dalyje nurodyto tikslo įgyvendinimas būtų vienas iš ES institucijose vykdomose viešojo pirkimo procedūrose taikomų sutarties sudarymo kriterijų.


Or. <Original>{EN}en</Original>
</Amend>
<Amend>Pakeitimas

<NumAm>36</NumAm>
<DocAmend>Pasiūlymas dėl direktyvos</DocAmend>
<Article>6 straipsnio 2 b dalis (nauja)</Article>
	

	Komisijos siūlomas tekstas
	Pakeitimas

	
	2b. Tam, kad būtų užtikrinama darna su kitomis ES priemonėmis, tais atvejais, kai nesilaikoma šios direktyvos reikalavimų, ES finansavimas gali būti sustabdomas.


Or. <Original>{EN}en</Original>
</Amend>
<Amend>Pakeitimas

<NumAm>37</NumAm>
<DocAmend>Pasiūlymas dėl direktyvos</DocAmend>
<Article>6 straipsnio 2 c dalis (nauja)</Article>
	

	Komisijos siūlomas tekstas
	Pakeitimas

	
	2c. Valstybės narės praneša apie esamas sankcijas kuriomis užtikrinama, kad būtų laikomasi šios direktyvos nuostatų.


Or. <Original>{EN}en</Original>
</Amend>
<Amend>Pakeitimas

<NumAm>38</NumAm>
<DocAmend>Pasiūlymas dėl direktyvos</DocAmend>
<Article>7 straipsnio 1 dalis</Article>
	

	Komisijos siūlomas tekstas
	Pakeitimas

	Valstybės narės gali priimti ar toliau taikyti nuostatas, pagal kurias jų teritorijoje įsteigtoms bendrovėms taikomi griežtesni reikalavimai siekiant proporcingesnio moterų ir vyrų atstovavimo, jei tokiomis nuostatomis nevykdoma nepagrįsta diskriminacija ir netrukdoma tinkamai veikti vidaus rinkai.
	Valstybės narės raginamos priimti ar toliau taikyti nuostatas, pagal kurias jų teritorijoje įsteigtoms bendrovėms taikomi griežtesni nei šioje direktyvoje nustatyti reikalavimai siekiant Europos Sąjungos pagrindinių teisių chartijos 23 straipsnio tikslo ir proporcingesnio moterų ir vyrų atstovavimo, jei tokiomis nuostatomis siekiama šios direktyvos tikslo ir nenumatoma daugiau nei to, kad būtina šiam tikslui pasiekti.


Or. <Original>{EN}en</Original>
</Amend>
<Amend>Pakeitimas

<NumAm>39</NumAm>
<DocAmend>Pasiūlymas dėl direktyvos</DocAmend>
<Article>8 straipsnio 3 dalies pirma pastraipa</Article>
	

	Komisijos siūlomas tekstas
	Pakeitimas

	Nepažeisdamos 4 straipsnio 6 ir 7 dalių, valstybės narės, kurios dar prieš įsigaliojant šiai direktyvai ėmėsi priemonių biržinių bendrovių nevykdomųjų direktorių pareigas einančių moterų ir vyrų pusiausvyrai gerinti, gali laikinai netaikyti 4 straipsnio 1, 3, 4 ir 5 dalyse nustatytų procedūrinių skyrimo reikalavimų, jei gali įrodyti, kad dėl tų priemonių ne vėliau kaip iki 2020 m. sausio 1 d. (o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.) nepakankamai atstovaujamos lyties asmenys sudarys bent 40 proc. biržinių bendrovių nevykdomųjų direktorių.
	Nepažeisdamos 4 straipsnio 6 ir 7 dalių, valstybės narės, kurios dar prieš įsigaliojant šiai direktyvai ėmėsi priemonių biržinių bendrovių nevykdomųjų direktorių pareigas einančių moterų ir vyrų pusiausvyrai gerinti, gali laikinai netaikyti 4 straipsnio 1, 3, 4 ir 5 dalyse nustatytų procedūrinių skyrimo reikalavimų, jei Europos Komisijos vertinimas parodo, kad dėl tų priemonių ne vėliau kaip iki 2020 m. sausio 1 d. (o biržinių bendrovių, kurios yra valstybinės įmonės, atveju – ne vėliau kaip iki 2018 m. sausio 1 d.) nepakankamai atstovaujamos lyties asmenys sudarys bent 40 proc. biržinių bendrovių nevykdomųjų direktorių.


Or. <Original>{EN}en</Original>
</Amend>
<Amend>Pakeitimas

<NumAm>40</NumAm>
<DocAmend>Pasiūlymas dėl direktyvos</DocAmend>
<Article>8 straipsnio 3 dalies antra pastraipa</Article>
	

	Komisijos siūlomas tekstas
	Pakeitimas

	Atitinkamos valstybės narės praneša apie tai Komisijai.
	Atitinkamos valstybės narės praneša apie tai Komisijai ir prašo Komisijos remiantis pateikta informacija leisti sustabdyti atitinkamų nuostatų taikymą. Komisija informuoja Europos Parlamentą ir Tarybą apie valstybės narės prašymą ir Komisijos vertinimą. Komisijos suteiktas nuostatų taikymo sustabdymas automatiškai atšaukiamas, jei nustatoma, kad padaryta pažanga siekiant šios direktyvos tikslo, t. y., jei iki 2017 m., o biržinių bendrovių, kurios yra valstybinės įmonės, atveju – iki 2015 m. nepakankamai atstovaujamos lyties procentinė dalis yra mažesnė nei 30%.


Or. <Original>{EN}en</Original>
</Amend>
<Amend>Pakeitimas

<NumAm>41</NumAm>
<DocAmend>Pasiūlymas dėl direktyvos</DocAmend>
<Article>9 straipsnio 2 dalies pirma pastraipa</Article>
	

	Komisijos siūlomas tekstas
	Pakeitimas

	Valstybės narės, kurios vadovaudamosi 8 straipsnio 3 dalimi laikinai netaiko 4 straipsnio 1, 3, 4 ir 5 dalyse nustatytų procedūrinių skyrimo reikalavimų, šio straipsnio 1 dalyje nurodytose ataskaitose pateikia informaciją apie rezultatus, kurių pasiekta taikant 8 straipsnio 3 dalyje minėtas nacionalines priemones. Tuomet Komisija teikia specialią ataskaitą, kurioje įvertina, ar tomis priemonėmis veiksmingai užtikrinama, kad nepakankamai atstovaujamos lyties asmenys iki 2018 m. sausio 1 d. sudarytų bent 40 proc. nevykdomųjų direktorių biržinėse bendrovėse, kurios yra valstybinės įmonės, ir iki 2020 m. sausio 1 d. – biržinėse bendrovėse, kurios nėra valstybinės įmonės. Pirmąją ataskaitą Komisija pateikia iki 2017 m. liepos 1 d., o vėliau teikia tokias ataskaitas per šešis mėnesius nuo šio straipsnio 1 dalyje nurodytos nacionalinės ataskaitos gavimo.
	Valstybės narės, kurios vadovaudamosi 8 straipsnio 3 dalimi laikinai netaiko 4 straipsnio 1, 3, 4 ir 5 dalyse nustatytų procedūrinių skyrimo reikalavimų, šio straipsnio 1 dalyje nurodytose ataskaitose pateikia informaciją apie rezultatus, kurių pasiekta taikant 8 straipsnio 3 dalyje minėtas nacionalines priemones. Tuomet Komisija paskelbia specialią ataskaitą, kurioje įvertina, ar tomis priemonėmis veiksmingai užtikrinama, kad nepakankamai atstovaujamos lyties asmenys iki 2018 m. sausio 1 d. sudarytų bent 40 proc. nevykdomųjų direktorių biržinėse bendrovėse, kurios yra valstybinės įmonės, ir iki 2020 m. sausio 1 d. – biržinėse bendrovėse, kurios nėra valstybinės įmonės. Pirmąją ataskaitą Komisija paskelbia iki 2017 m. liepos 1 d., o vėliau skelbia tokias ataskaitas per šešis mėnesius nuo šio straipsnio 1 dalyje nurodytos nacionalinės ataskaitos gavimo.


Or. <Original>{EN}en</Original>
</Amend>
<Amend>Pakeitimas

<NumAm>42</NumAm>
<DocAmend>Pasiūlymas dėl direktyvos</DocAmend>
<Article>9 straipsnio 4 dalis</Article>
	

	Komisijos siūlomas tekstas
	Pakeitimas

	4. Ataskaitoje, atsižvelgdama į pokyčius moterų ir vyrų atstovavimo biržinių bendrovių valdybose ir įvairių pakopų ekonominių sprendimo priėmimo procese ir į tai, ar padaryta pažanga pakankamai tvari, Komisija įvertina, ar reikia pratęsti 10 straipsnio 2 dalyje nustatytą galiojimo terminą ar kitaip jį pakeisti.
	4. Ataskaitoje, atsižvelgdama į pokyčius moterų ir vyrų atstovavimo biržinių bendrovių valdybose ir įvairių pakopų ekonominių sprendimo priėmimo procese ir į tai, ar padaryta pažanga pakankamai tvari, Komisija, pasikonsultavusi su Europos Parlamentu ir Taryba, įvertina, ar reikia pratęsti 10 straipsnio 2 dalyje nustatytą galiojimo terminą ar kitaip jį pakeisti.


Or. <Original>{EN}en</Original>
</Amend></RepeatBlock-Amend>

